Filmat: Passiġġiera lejn Malta jistgħu jintalbu jagħmlu swab test
Passiġġiera lejn Malta minn xi destinazzjonaijiet se jkunu qed jintalbu jagħmlu swab test jew jippreżentaw ċertifikat li kienu negattivi għall-coronavirus fl-48 siegħa ta' qabel. Id-Deputat Prim Ministru u Ministru għas-Saħħa Chris Fearne qal li dawk li jkunu ġejjin minn xi pajjiżi jew ibliet meqjusa ta' riskju għoli għall-coronavirus se jkollhom jippreżentaw ċertifikat li fit-48 siegħa ta' qabel kienu negattivi. Dawk li ma jippreżentawx dan iċ-ċertifikat jistgħu jintagħżlu biex isirilhom swab test u jekk jirrifjutawh ikollhom joqogħdu fi kwarantina u joħorġu biss wara li jkunu għamlu s-swab test. Il-Ministru Fearne ħabbar dan fuq l-istazzjon Nazzjonali fejn qal li l-awtoritajiet tas-saħħa qed jaħdmu fuq il-loġistika ta' dawn il-miżuri l-ġodda. Fearne spjega li din il-proċedura diġà ddaħħlet f'żewġ jew tliet pajjiżi fl-Unjoni Ewropea u qal li jixtieq li Malta tkun minn tal-ewwel li tintroduċiha. Filmat: TVM Intant fuq l-istazzjon tal-Partit Laburista, il-Ministru għat-Turiżmu Julia Farrugia Portelli ħabbret li swab test bħal dawn jistgħu jsiru fl-ajruport internazzjonali ta' Malta. Il-ġimgħa li għaddiet huwa qal li jekk ikun loġistikament possibbli, Malta tkun tista' tintroduċi Swab Tests għall-passiġġiera li jaslu Malta. Filmat: Introdotti miżuri; "mhux ġejja katastrofi" Illum ġew irreġistrati 49 każ ġdid ta' coronavirus. It-total ta' testijiet li ħarġu pożittivi mil-laboratorji kien ta' 71 b'kelliema għall-Ministeru għas-Saħħa tikkonferma li 22 test li rriżulta pożittiv kienu ta' persuni li reġgħu rriżultaw pożittivi. 49 każ ġdid minn 2,200 swab test Jekk tixtieq tkun minn tal-ewwel li tirċievi l-aħħar aħbarijiet dwar il-coronavirus f'Malta, niżżel l-APP ta' Newsbook minn hawn .